У Вікіпедыі ёсць артыкулы пра іншых асоб з прозвішчам Мацвеенка.

**Антон Мацвеенка** (нар. 3 верасня 1986, Магілёў) — беларускі футбаліст, паўабаронца.

Клубная кар’ера
---------------

Выхаванец магілёўскага футбола, доўгі час гуляў за мясцовы «Дняпро». У 2010 годзе выступаў за мінскае «Дынама», але ў хуткім часе вярнуўся ў Магілёў. Застаўся ў «Дняпры» пасля яго вылету з Вышэйшай лігі па выніках сезона 2011. Дапамог магілёўскаму клубу па выніках наступнага сезона вярнуць месца ў эліце, стаў адным з найлепшых ігракоў Першай лігі.

### «Гомель»

У студзені 2013 года перайшоў у «Гомель». У «Гомелі» стаў выкарыстоўвацца на пазіцыі нападніка, хоць да таго гуляў выключна ў якасці паўабаронцы. Адразу стаў асноўным іграком і ў выніку з 10 галамі стаў найлепшым бамбардзірам клуба ў сезоне 2013.

Пачатак сезона 2014 прапусціў з-за траўмы. У маі 2014 года вярнуўся на поле, але спачатку толькі выхадзіў на замену, і толькі ў ліпені 2014 года замацаваўся ў аснове. Стаў выкарыстоўвацца на пазіцыі правага паўабаронцы, на якой і дагуляў да канца сезона 2014.

У канцы лістапада 2014 года пакінуў «Гомель» па заканчэнні кантракта.

### «Тарпеда-БелАЗ»

22 студзеня 2015 года Антон прыбыў на прагляд у жодзінскае «Тарпеда-БелАЗ». У гэты ж дзень падпісаў кантракт з аўтазаводцамі. Быў іграком асновы тарпедаўцаў, але не здолеў праявіць сябе: у 12 матчах за жодзінцаў (11 у чэмпіянаце Беларусі і 1 у Лізе Еўропы) адзначыўся толькі адной галявой перадачай. У ліпені 2015 года кантракт з «Тарпеда-БелАЗ» быў разарваны.

### «Кайсар»

Яшчэ ў якасці футбаліста «Тарпеда-БелАЗ» Мацвеенка ў чэрвені 2015 года праходзіў прагляд у казахстанскім «Кайсары». У ліпені афіцыйна стаў іграком клуба з Кызыларды. Трывала гуляў у аснове, але не здолеў выратаваць клуб ад вылету з Прэм’ер-лігі. Па заканчэнні сезона ў лістападзе 2015 года пакінуў «Кайсар».

### Вяртанне ў Беларусь

У студзені 2016 года далучыўся да складу «Белшыны». У ліпені 2016 года разарваў кантракт з «Белшынай» і перайшоў у «Мінск», дзе замацаваўся ў якасці правага паўабаронцы. Па заканчэнні сезона 2016 пакінуў сталічны клуб.

### «Віцебск»

У студзені 2017 года некаторы час трэніраваўся з магілёўскім «Дняпром», але неўзабаве стаў іграком «Віцебска». У складзе віцебскага клуба стаў іграком асновы, у сезоне 2017 выступаў пераважна на пазіцыі левага паўабаронцы. У сезоне 2018 з 12 галамі стаў найлепшым бамбадзрам каманды, дапамог ёй заняць высокае чацвёртае месца ў чэмпіянаце Беларусі, а сам трапіў у спіс 22 найлепшых ігракоў чэмпіянату.

У 2019—2021 гадах заставаўся трывалым іграком асновы віцябчан. У студзені 2022 года падоўжыў кантракт з «Віцебскам». У сезоне 2022 стаў часцей выхадзіць на замену.

У студзені 2023 года, нягледзячы на вылет «Віцебска» ў Першую лігу, вырашыў застацца ў клубе на новы сезон. У пачатку 2024 года завяршыў прафесійную кар’еру.

Дасягненні
----------

* Беларусь 03Бронзавы прызёр Бронзавы прызёр чэмпіянату Беларусі: 2009
* Беларусь Пераможца Першай лігі чэмпіянату Беларусі: 2012
* Беларусь У спісе 22 найлепшых ігракоў чэмпіянату Беларусі: 2018

Крыніцы
-------

1. ↑  Anton Matveenko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑
4. ↑  Антон Матвеенко продолжит карьеру в "Гомеле" (руск.)(недаступная спасылка). *Афіцыйны сайт «Гомеля»* (5 студзеня 2013). Архівавана з першакрыніцы 7 снежня 2014.
5. ↑  Матвеенко, Сердюк, Невмывака и Быченок покинули «Гомель» (руск.). *by.tribuna.com*.
6. ↑  Антон Матвеенко на просмотре в "Торпедо"-БелАЗ (руск.). *football.by* (22 студзеня 2015). Праверана 18 сакавіка 2024.
7. ↑  Антон Матвеенко стал игроком "Торпедо-БелАЗ" (руск.). *football.by* (22 студзеня 2015). Праверана 18 сакавіка 2024.
8. ↑  Антон Матвеенко расторг контракт с "Торпедо-БелАЗ" и может продолжить карьеру в "Кайсаре" (руск.). *football.by* (4 ліпеня 2015). Праверана 18 сакавіка 2024.
9. ↑  Матвеенко может перейти в «Кайсар» (руск.). *by.tribuna.com*.
10. ↑  Антон Матвеенко подписал контракт с "Кайсаром" (ФОТО) (руск.). *football.by* (8 ліпеня 2015). Праверана 18 сакавіка 2024.
11. ↑  Матвеенко покинул «Кайсар» (руск.). *by.tribuna.com*.
12. ↑  Матвеенко, Булыга, Комаровский, Хачатурян и еще пять игроков подписали контракты с "Белшиной" (руск.). *football.by* (29 студзеня 2016). Праверана 18 сакавіка 2024.
13. ↑  Антон Матвеенко подписал контракт с "Минском" (руск.). *football.by* (25 ліпеня 2016). Праверана 18 сакавіка 2024.
14. ↑  Антон Матвеенко стал игроком «Витебска» (руск.). *by.tribuna.com*.
15. ↑  Гущенко и Матвеенко продлили контракты с Витебском (руск.)(недаступная спасылка). *sportarena.by* (23 студзеня 2022). Архівавана з першакрыніцы 23 студзеня 2022.
16. ↑  Гущенко, Скитов и Матвеенко заключили новые соглашения с "Витебском" (руск.). *football.by* (10 студзеня 2023). Праверана 18 сакавіка 2024.
17. ↑  Антон Матвеенко: "Пока не определился. Может, продолжу играть, а может — нет" (руск.). *football.by* (30 студзеня 2024). Праверана 18 сакавіка 2024.
18. ↑  Антон Матвеенко: "Футбол какой-то не такой уже стал" (руск.). *football.by* (21 сакавіка 2024). Праверана 22 сакавіка 2024.

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол · УЕФА |